《泊长沙》
明代·韦宪文

落日云流混碧空，苍苍江菼曳霜风。千秋惜贾人何限，一赋哀原气尚雄。

溪近寒林闻鵩鸟，岸登平陆见丹枫。满山摇落江声寂，肠断天南野色中。

作者简介：韦宪文，字纯颢，一字洪初。顺德人。明世宗嘉靖三十一年（一五五二）举人。初授泰和教谕，历官马湖同知，调黑盐井提举，终靖江长史。晚归会城，辟石渠洞，与门人发明师说。大约其学出江门而参合余姚，以丰城为宗。著有《学测集》。清温汝能《粤东诗海》卷二八、清道光《广东通志》卷二八一有传。